# Jurnalul Oficial C 16A/17 i

| | ISSN 1977-1029 |
| --- | --- |
| Jurnalul Oficial
  al Uniunii Europene | C 16A |
| | |
| Ediţia în limba română | Comunicări şi informări | Anul 6617 ianuarie 2023 |

ISSN 1977-1029

Jurnalul Oficial

al Uniunii Europene

C 16A

Ediţia în limba română

Comunicări şi informări

Anul 6617 ianuarie 2023

---

| Cuprins | Pagina |
| --- | --- |
| | V   Anunţuri |
| | PROCEDURI ADMINISTRATIVE |
| | Comisia Europeană |
| 2023/C 16 A/01 | Întreprinderea comună pentru un hidrogen curat – Publicarea unui post vacant pentru funcția de director executiv (Agent temporar – gradul AD 14) – COM/2023/20089 | 1 |

Cuprins

Pagina

V   Anunţuri

PROCEDURI ADMINISTRATIVE

Comisia Europeană

2023/C 16 A/01

Întreprinderea comună pentru un hidrogen curat – Publicarea unui post vacant pentru funcția de director executiv (Agent temporar – gradul AD 14) – COM/2023/20089

1

---

| RO | |
| --- | --- |

RO

---

V Anunţuri

PROCEDURI ADMINISTRATIVE

Comisia Europeană

| 17.1.2023 | RO | Jurnalul Oficial al Uniunii Europene | CA 16/1 |
| --- | --- | --- | --- |

17.1.2023

RO

Jurnalul Oficial al Uniunii Europene

CA 16/1

---

Întreprinderea comună pentru un hidrogen curat

Publicarea unui post vacant pentru funcția de director executiv

(Agent temporar – gradul AD 14)

COM/2023/20089

(2023/C 16 A/01)

Cine suntem

Întreprinderea comună pentru un hidrogen curat, înființată prin Regulamentul (UE) 2021/2085 al Consiliului (1), este succesoarea întreprinderii comune Pile de combustie și hidrogen 2 (întreprinderea comună FCH 2).

Întreprinderea comună pentru un hidrogen curat, denumită în continuare „întreprinderea comună”, este un parteneriat public-privat care sprijină activitățile de cercetare și inovare privind hidrogenul curat în Europa. Scopul său este de a consolida și de a integra capacitatea științifică a UE, pentru a accelera dezvoltarea și îmbunătățirea aplicațiilor avansate bazate pe hidrogenul curat, combinând-o cu consolidarea competitivității lanțului valoric al hidrogenului curat din Uniune. Cei trei membri ai întreprinderii comune sunt Comisia Europeană în numele Uniunii, gruparea industrială reprezentată de Hydrogen Europe AISBL și gruparea științifică reprezentată de Hydrogen Europe Research AISBL.

UE va contribui cu 1 miliard de euro la bugetul întreprinderii comune în perioada 2021-2027, la care se adaugă cel puțin o sumă echivalentă de investiții private (din partea celor doi membri privați ai parteneriatului), bugetul total ajungând la peste 2 miliarde de euro.

Activitățile de cercetare și inovare ale întreprinderii comune sunt ghidate în mare măsură de Strategia UE pentru hidrogen (2) și de evoluțiile politicilor în acest context, inclusiv de Planul de acțiune REPowerEU (3), care contribuie la punerea sa în aplicare. Acesta se axează în principal pe producția de hidrogen din surse regenerabile, precum și pe transportul, distribuția și stocarea hidrogenului, alături de anumite tehnologii de utilizare finală ale pilelor de combustie în domenii precum transporturile, clădirile și industria.

Întreprinderea comună pentru un hidrogen curat are 25 de membri ai personalului, inclusiv directorul executiv.

Ce propunem

Directorul executiv al întreprinderii comune, care este principalul responsabil de gestionarea curentă a întreprinderii comune în conformitate cu deciziile consiliului de conducere, este, de asemenea, reprezentantul său legal și răspunde în fața consiliului de conducere al întreprinderii comune. Directorul executiv își va asuma un rol de conducere și îndrumare în cadrul activităților întreprinderii comune și va avea un rol central în asigurarea implicării personalului și în promovarea unui mediu de lucru pozitiv și sănătos.

Printre alte sarcini, directorul executiv:

| 1. | va executa bugetul întreprinderii comune și va asigura buna gestiune financiară a bugetului, care va include un sistem de control intern eficace și eficient; |
| --- | --- |

1.

| 2. | va asigura gestionarea durabilă și eficientă a întreprinderii comune; |
| --- | --- |

2.

| 3. | va pregăti programul de lucru al întreprinderii comune și va asigura punerea în aplicare a acestuia; |
| --- | --- |

3.

| 4. | va pregăti și va fi responsabil cu documentele bugetare și de raportare ale întreprinderii comune (bugetul anual, schema de personal, raportul anual de activitate); |
| --- | --- |

4.

| 5. | va stabili o colaborare formală periodică cu parteneriate europene identificate în Agenda strategică de cercetare și inovare a întreprinderii comune; |
| --- | --- |

5.

| 6. | va pune în aplicare politica de comunicare a întreprinderii comune; |
| --- | --- |

6.

| 7. | va pune la dispoziția consiliului de conducere toate documentele solicitate de acesta și va asigura secretariatul consiliului; |
| --- | --- |

7.

| 8. | va garanta faptul că organismele consultative ale întreprinderii comune primesc informații complete și în timp util; |
| --- | --- |

8.

| 9. | își va asuma responsabilitatea generală asupra personalului întreprinderii comune. |
| --- | --- |

9.

O descriere mai detaliată a sarcinilor poate fi găsită la articolele 19 și 83 din Regulamentul (UE) 2021/2085.

Profilul căutat (criterii de selecție)

Candidații ar trebui să aibă:

Competențe de conducere:

| — | capacitatea de a organiza, de a conduce și de a supraveghea operațiunile, bugetul și personalul întreprinderii comune în scopul îndeplinirii obiectivelor acesteia; |
| --- | --- |

—

capacitatea de a organiza, de a conduce și de a supraveghea operațiunile, bugetul și personalul întreprinderii comune în scopul îndeplinirii obiectivelor acesteia;

| — | capacitatea de a conduce, de a îndruma și de a motiva o echipă multidisciplinară într-un context european multicultural și multilingv; |
| --- | --- |

—

capacitatea de a conduce, de a îndruma și de a motiva o echipă multidisciplinară într-un context european multicultural și multilingv;

| — | capacitatea de a lua decizii și de a avea un impact în cadrul unui buget și al unui calendar fix; |
| --- | --- |

—

capacitatea de a lua decizii și de a avea un impact în cadrul unui buget și al unui calendar fix;

| — | capacitatea de a gestiona resurse financiare semnificative și de a coordona planificarea bugetară și controlul intern. |
| --- | --- |

—

capacitatea de a gestiona resurse financiare semnificative și de a coordona planificarea bugetară și controlul intern.

Competențe de specialitate:

| — | o bună înțelegere a tranziției către o energie curată și a politicii energetice a UE; |
| --- | --- |

—

o bună înțelegere a tranziției către o energie curată și a politicii energetice a UE;

| — | o bună înțelegere a industriei UE și a provocărilor cu care se confruntă aceasta în contextul tranziției către o energie curată; |
| --- | --- |

—

o bună înțelegere a industriei UE și a provocărilor cu care se confruntă aceasta în contextul tranziției către o energie curată;

| — | o bună înțelegere a politicilor UE în materie de cercetare și inovare; |
| --- | --- |

—

o bună înțelegere a politicilor UE în materie de cercetare și inovare;

| — | o bună înțelegere a structurii decizionale și de elaborare a politicilor UE. |
| --- | --- |

—

o bună înțelegere a structurii decizionale și de elaborare a politicilor UE.

Calități personale:

| — | competențe diplomatice solide, inclusiv capacitatea de a construi compromisuri; |
| --- | --- |

—

competențe diplomatice solide, inclusiv capacitatea de a construi compromisuri;

| — | nivel înalt de etică: integritate, loialitate, echitate, transparență; |
| --- | --- |

—

nivel înalt de etică: integritate, loialitate, echitate, transparență;

| — | capacitatea de a comunica fluent și eficient și de a construi bune relații de lucru cu serviciile Comisiei Europene, cu alte parteneriate europene și cu diverse părți interesate externe, în special în contextul cercetării și inovării. |
| --- | --- |

—

capacitatea de a comunica fluent și eficient și de a construi bune relații de lucru cu serviciile Comisiei Europene, cu alte parteneriate europene și cu diverse părți interesate externe, în special în contextul cercetării și inovării.

Criterii obligatorii (cerințe de eligibilitate)

Pentru a fi luați în considerare pentru etapa de selecție, candidații trebuie să îndeplinească, până la data-limită de depunere a candidaturii, următoarele cerințe formale:

| — | Cetățenie: candidații trebuie să fie cetățeni ai unuia dintre statele membre ale Uniunii Europene. |
| --- | --- |

—

Cetățenie: candidații trebuie să fie cetățeni ai unuia dintre statele membre ale Uniunii Europene.

| — | Titlu sau diplomă universitară: candidații trebuie să aibă:






  — | fie un nivel de studii corespunzător unui ciclu complet de studii universitare absolvite cu diplomă, atunci când durata normală a studiilor universitare este de cel puțin 4 ani; |
| --- | --- | --- |

—

Titlu sau diplomă universitară: candidații trebuie să aibă:

—

fie un nivel de studii corespunzător unui ciclu complet de studii universitare absolvite cu diplomă, atunci când durata normală a studiilor universitare este de cel puțin 4 ani;

| — | fie un nivel de studii corespunzător unui ciclu complet de studii universitare absolvite cu diplomă și o experiență profesională adecvată de cel puțin 1 an, atunci când durata normală a studiilor universitare este de cel puțin 3 ani (această experiență profesională de 1 an nu poate fi inclusă în calculul numărului de ani de experiență profesională postuniversitară cerut mai jos). |
| --- | --- |

—

fie un nivel de studii corespunzător unui ciclu complet de studii universitare absolvite cu diplomă și o experiență profesională adecvată de cel puțin 1 an, atunci când durata normală a studiilor universitare este de cel puțin 3 ani (această experiență profesională de 1 an nu poate fi inclusă în calculul numărului de ani de experiență profesională postuniversitară cerut mai jos).

| — | Experiență profesională: candidații trebuie să aibă cel puțin 15 ani de experiență profesională postuniversitară (4) la un nivel la care pot avea acces pe baza calificărilor menționate anterior. Cel puțin 5 ani din această experiență profesională trebuie să fie dobândiți într-un domeniu relevant pentru activitățile întreprinderii comune. |
| --- | --- |

—

Experiență profesională: candidații trebuie să aibă cel puțin 15 ani de experiență profesională postuniversitară (4) la un nivel la care pot avea acces pe baza calificărilor menționate anterior. Cel puțin 5 ani din această experiență profesională trebuie să fie dobândiți într-un domeniu relevant pentru activitățile întreprinderii comune.

| — | Experiență într-o funcție de conducere: cel puțin 5 ani din experiența profesională postuniversitară trebuie să fi fost dobândiți într-o funcție de conducere la nivel înalt (5) și într-un domeniu relevant pentru acest post. |
| --- | --- |

—

Experiență într-o funcție de conducere: cel puțin 5 ani din experiența profesională postuniversitară trebuie să fi fost dobândiți într-o funcție de conducere la nivel înalt (5) și într-un domeniu relevant pentru acest post.

| — | Cunoștințe lingvistice: candidații trebuie să cunoască temeinic una dintre limbile oficiale ale Uniunii Europene (6) și la nivel satisfăcător o altă limbă oficială a Uniunii Europene. Comitetele de selecție vor verifica în cadrul interviului (interviurilor) în ce măsură candidații îndeplinesc cerința privind cunoașterea la nivel satisfăcător a unei alte limbi oficiale a UE. În acest scop, interviul (sau o parte a acestuia) s-ar putea desfășura în limba respectivă. |
| --- | --- |

—

Cunoștințe lingvistice: candidații trebuie să cunoască temeinic una dintre limbile oficiale ale Uniunii Europene (6) și la nivel satisfăcător o altă limbă oficială a Uniunii Europene. Comitetele de selecție vor verifica în cadrul interviului (interviurilor) în ce măsură candidații îndeplinesc cerința privind cunoașterea la nivel satisfăcător a unei alte limbi oficiale a UE. În acest scop, interviul (sau o parte a acestuia) s-ar putea desfășura în limba respectivă.

| — | Limita de vârstă: candidații trebuie să fie în măsură, la data-limită de depunere a candidaturii, să își încheie mandatul complet de patru ani înainte de împlinirea vârstei de pensionare. Pentru personalul temporar al Uniunii Europene, vârsta de pensionare corespunde sfârșitului lunii în care persoana respectivă împlinește vârsta de 66 de ani [a se vedea articolul 47 din Regimul aplicabil celorlalți agenți ai Uniunii Europene (7)]. |
| --- | --- |

—

Limita de vârstă: candidații trebuie să fie în măsură, la data-limită de depunere a candidaturii, să își încheie mandatul complet de patru ani înainte de împlinirea vârstei de pensionare. Pentru personalul temporar al Uniunii Europene, vârsta de pensionare corespunde sfârșitului lunii în care persoana respectivă împlinește vârsta de 66 de ani [a se vedea articolul 47 din Regimul aplicabil celorlalți agenți ai Uniunii Europene (7)].

Selecția și numirea

Directorul executiv va fi numit de consiliul de conducere al întreprinderii comune, pe baza unei liste restrânse de candidați pusă la dispoziție de Comisia Europeană.

Pentru a întocmi această listă restrânsă, Comisia Europeană organizează o selecție în conformitate cu procedurile sale de selecție și recrutare [a se vedea Documentul privind politica referitoare la înalții funcționari – Document on Senior Officials Policy (8)].

În cadrul acestei proceduri de selecție, Comisia Europeană instituie un comitet de preselecție care va include, în conformitate cu Regulamentul (UE) 2021/2085, un reprezentant numit de fiecare categorie de membri, alții decât Uniunea (9), ai întreprinderii comune, precum și un observator numit de consiliul de conducere. Acest comitet analizează toate candidaturile, efectuează o primă verificare a eligibilității și identifică candidații cu profilul cel mai potrivit, pe baza criteriilor de selecție de mai sus, și care pot fi invitați la un interviu cu comitetul de preselecție.

În urma interviurilor respective, comitetul de preselecție își formulează concluziile și propune o listă de candidați pentru a susține interviuri suplimentare cu Comitetul consultativ privind numirile (CCN) din cadrul Comisiei Europene. CCN, luând în considerare concluziile comitetului de preselecție, va stabili candidații care vor fi invitați la un interviu.

Candidații care vor fi convocați la un interviu cu CCN vor participa la probe organizate într-un centru de evaluare, care se vor desfășura pe parcursul unei zile întregi sub supravegherea unor consultanți externi din domeniul recrutării. Pe baza rezultatelor interviului și a raportului centrului de evaluare, CCN stabilește o listă restrânsă a candidaților considerați potriviți să exercite funcția de director executiv al întreprinderii comune.

Candidații înscriși pe lista restrânsă stabilită de CCN vor fi invitați la un interviu cu membrul (membrii) Comisiei responsabil(i) de direcția generală însărcinată cu relațiile cu întreprinderea comună (10).

În urma acestor interviuri, Comisia Europeană adoptă o listă restrânsă cu cei mai potriviți candidați, care va fi comunicată consiliului de conducere al întreprinderii comune. Acesta din urmă poate decide să invite la interviuri candidații de pe această listă restrânsă întocmită de Comisie, înainte de a-l numi în funcția de director executiv pe unul dintre ei. Includerea pe această listă restrânsă nu garantează numirea în funcție.

Este posibil să li se ceară candidaților să participe și la alte interviuri și/sau teste în afara celor indicate mai sus. De asemenea, candidaților li se poate solicita să dea o declarație în fața comisiei (comisiilor) relevante a(le) Parlamentului European.

Egalitate de șanse, diversitate și incluziune

Întreprinderea comună pentru un hidrogen curat aplică o politică a egalității de șanse și a nediscriminării, în conformitate cu articolul 1d din Statutul funcționarilor (11), încurajând candidaturile care ar putea contribui la o mai mare diversitate, egalitate de gen și echilibru geografic general. Regulamentul (UE) 2021/2085 al Consiliului prevede în mod expres că procedura va respecta principiul echilibrului de gen, iar candidaturile din partea femeilor sunt încurajate în mod deosebit.

Întreprinderea comună recunoaște că existența unui echilibru adecvat între viața profesională și cea privată este un factor motivațional important pentru multe persoane și că se așteaptă din ce în ce mai mult ca munca flexibilă să facă parte dintr-un mediu de lucru modern. Aceasta oferă, printre alte beneficii, un pachet foarte bun compus din formule statutare flexibile de lucru și facilități, cum ar fi structurile de îngrijire după orele de școală și creșa. În calitate de angajator, întreprinderea comună s-a angajat să prevină orice tip de discriminare. Întreprinderea comună promovează în mod activ, în rândul statelor membre ale UE, candidaturile din partea tuturor candidaților calificați, provenind din medii diverse, deținând competențe în orice domeniu și reprezentând o bază geografică cât mai largă.

Persoanele cu handicap pot beneficia de asistență în cursul procedurii de recrutare. Pentru mai multe informații, trimiteți un e-mail la adresa HR-BXL-OTHER-AGENTS-RTD@ec.europa.eu

Condiții de încadrare în muncă

Salariul și condițiile de încadrare în muncă sunt cele stabilite în Regimul aplicabil celorlalți agenți ai Uniunii Europene.

Candidatul selectat va fi numit de către consiliul de conducere în funcția de agent temporar cu gradul AD 14. Acesta va fi încadrat în treapta 1 sau 2 a gradului menționat, în funcție de durata experienței sale profesionale anterioare.

Numirea se va face pentru un mandat inițial de 4 ani, cu o posibilă prelungire pentru maximum trei ani, conform regulamentului de instituire a întreprinderii comune.

Candidații trebuie să aibă în vedere cerința prevăzută în Regimul aplicabil celorlalți agenți ai Uniunii Europene conform căreia toți noii angajați trebuie să încheie cu succes o perioadă de probă de nouă luni.

Locul de muncă este la Bruxelles, Belgia.

Postul este disponibil începând cu data de 16 mai 2023.

Informații importante pentru candidați

Se atrage atenția candidaților asupra faptului că deliberările comitetelor de selecție sunt confidențiale. Se interzice candidaților sau oricărei alte persoane care acționează în numele lor să stabilească contacte directe sau indirecte cu membri individuali ai acestor comitete. În cazul în care aveți întrebări, trebuie să vă adresați secretariatului comitetului respectiv.

Protecția datelor cu caracter personal

Comisia se va asigura că datele cu caracter personal ale candidaților sunt prelucrate în conformitate cu Regulamentul (UE) 2018/1725 al Parlamentului European și al Consiliului (12). Aceste dispoziții se aplică în special în ceea ce privește confidențialitatea și securitatea datelor respective.

Independență și declarația de interese

Înainte de a-și prelua atribuțiile, directorul executiv va trebui să dea o declarație prin care se angajează să acționeze în mod independent în interesul public și să declare orice interes care ar putea fi considerat ca aducând atingere independenței sale.

Procedura de depunere a candidaturii

Înainte de a vă depune candidatura, verificați cu atenție dacă îndepliniți toate cerințele de eligibilitate (din secțiunea „Criterii obligatorii”), în special cele privind tipurile de diplome, experiența profesională la nivel înalt și cunoștințele lingvistice cerute. Neîndeplinirea uneia dintre cerințele de eligibilitate duce la excluderea automată din procedura de selecție.

Dacă doriți să vă depuneți candidatura, trebuie să vă înscrieți prin internet pe site-ul web de mai jos și să urmați instrucțiunile cu privire la diferitele etape ale procedurii:

https://ec.europa.eu/dgs/human-resources/seniormanagementvacancies/

Trebuie să aveți o adresă de e-mail valabilă. Aceasta va servi pentru confirmarea înscrierii dumneavoastră și ne va permite să vă contactăm în cursul diferitelor etape ale procedurii. Prin urmare, vă rugăm să comunicați Comisiei Europene orice modificare a adresei dumneavoastră de e-mail.

Pentru a vă finaliza candidatura, trebuie să încărcați un CV în format PDF, utilizând, de preferință, formatul de CV Europass (13), și să completați online o scrisoare de intenție (de maximum 8 000 de caractere). CV-ul și scrisoarea dumneavoastră de intenție pot fi redactate în oricare dintre limbile oficiale ale Uniunii Europene.

Este în interesul dumneavoastră să asigurați corectitudinea, temeinicia și veridicitatea candidaturii dumneavoastră.

După finalizarea înscrierii online, veți primi un e-mail de confirmare a înregistrării candidaturii dumneavoastră. Dacă nu primiți un e-mail de confirmare înseamnă că nu v-a fost înregistrată candidatura!

Vă atragem atenția asupra faptului că nu este posibil să urmăriți online evoluția candidaturii. Veți fi contactat direct de Comisia Europeană cu privire la stadiul candidaturii.

Candidaturile trimise prin e-mail nu vor fi acceptate. Dacă aveți nevoie de mai multe informații și/sau întâmpinați probleme tehnice, vă rugăm să trimiteți un e-mail la: HR-MANAGEMENT-ONLINE@ec.europa.eu

Este responsabilitatea dumneavoastră să finalizați înscrierea online în timp util. Vă recomandăm cu insistență să nu așteptați până în ultimele zile ale perioadei de depunere a candidaturilor, întrucât traficul internet intens sau o problemă de conectare la internet ar putea conduce la întreruperea procedurii de înscriere online înainte de finalizarea acesteia, obligându-vă, astfel, să reluați întregul proces. Odată expirată data-limită pentru efectuarea înscrierii, nu veți mai putea introduce niciun fel de date. Înscrierile efectuate după expirarea datei-limită nu vor fi acceptate.

Data-limită

Data-limită pentru înscriere este 14 februarie 2023, ora 12.00 (amiază), ora Bruxelles-ului. După această dată nu vă mai puteți înscrie.

---

(1)  Regulamentul (UE) 2021/2085 al Consiliului din 19 noiembrie 2021 de instituire a întreprinderilor comune din cadrul programului Orizont Europa și de abrogare a Regulamentelor (CE) nr. 219/2007, (UE) nr. 557/2014, (UE) nr. 558/2014, (UE) nr. 559/2014, (UE) nr. 560/2014, (UE) nr. 561/2014 și (UE) nr. 642/2014 (JO L 427, 30.11.2021, p. 17).

(2)  Comunicare a Comisiei către Parlamentul European, Consiliu, Comitetul Economic și Social European și Comitetul Regiunilor – O strategie pentru hidrogen: pentru o Europă neutră climatic; COM/2020/301 final; https://eur-lex.europa.eu/legal-content/RO/TXT/?uri=CELEX%3A52020DC0301

(3)  Comunicare a Comisiei către Parlamentul European, Consiliul European, Consiliu, Comitetul Economic și Social European și Comitetul Regiunilor – REPowerEU Plan; COM/2022/230 final; https://eur-lex.europa.eu/legal-content/RO/TXT/?uri=COM%3A2022%3A230%3AFIN

(4)  Experiența profesională nu se ia în considerare decât dacă reprezintă o relație de muncă efectivă, definită drept muncă reală și autentică, efectuată în schimbul unei plăți și în calitate de angajat (indiferent de tipul de contract) sau de prestator de servicii. Activitățile profesionale desfășurate cu fracțiune de normă vor fi calculate proporțional, pe baza procentului dintr-o normă întreagă al orelor lucrate, dovedit printr-un certificat. Concediul de maternitate/concediul pentru creșterea copilului/concediul de adopție se ia în considerare dacă a avut loc în cadrul unui contract de muncă. Perioadele de lucru la un doctorat sunt asimilate cu experiența profesională, chiar dacă nu au fost plătite, însă pentru o durată maximă de trei ani și cu condiția ca doctoratul să fi fost finalizat cu succes. O anumită perioadă nu poate fi luată în calcul decât o singură dată.

(5)  În CV-ul lor, candidații trebuie să indice în mod clar, pentru toți anii în care a fost dobândită experiența într-o funcție de conducere: (1) denumirea și natura posturilor de conducere deținute; (2) numărul de angajați avuți în subordine în perioada în care au deținut funcțiile respective; (3) dimensiunea bugetelor gestionate; (4) numărul de niveluri ierarhice superioare și inferioare și (5) numărul de posturi existente la același nivel ierarhic cu cel al candidatului.

(6)  https://eur-lex.europa.eu/legal-content/RO/TXT/?uri=CELEX%3A01958R0001-20130701

(7)  https://eur-lex.europa.eu/legal-content/RO/TXT/?uri=CELEX%3A01962R0031-20140701

(8)  https://commission.europa.eu/jobs-european-commission/job-opportunities/managers-european-commission_en#temporary-jobs-for-managers (disponibil doar în limba engleză).

(9)  „Membru, altul decât Uniunea” înseamnă „orice stat participant, membru privat sau organizație internațională care deține calitatea de membru al unei întreprinderi comune”.

(10)  Cu excepția cazului în care membrul respectiv al Comisiei a delegat această sarcină, în conformitate cu Decizia Comisiei din 5 decembrie 2007 [PV(2007) 1811] și cu Decizia Comisiei din 30 septembrie 2020 [PV(2020) 2351].

(11)  https://eur-lex.europa.eu/legal-content/RO/TXT/?uri=CELEX%3A01962R0031-20140701

(12)  Regulamentul (UE) 2018/1725 al Parlamentului European și al Consiliului din 23 octombrie 2018 privind protecția persoanelor fizice în ceea ce privește prelucrarea datelor cu caracter personal de către instituțiile, organele, oficiile și agențiile Uniunii și privind libera circulație a acestor date și de abrogare a Regulamentului (CE) nr. 45/2001 și a Deciziei nr. 1247/2002/CE (JO L 295, 21.11.2018, p. 39).

(13)  Puteți găsi informații cu privire la modul de creare a CV-ului Europass online la adresa: https://europa.eu/europass/en/create-europass-cv

---